Ірына Іванаўна Калачова

Ірына Іванаўна Калачова (нар.  у г.п. Поразава Свіслацкага р-на Гродзенскай вобл.) — беларускі гісторык, этнолаг, педагог, доктар гістарычных навук, прафесар.

 Біяграфічныя звесткі 
Скончыла ў 1980 годзе Беларускі дзяржаўны ўніверсітэт культуры і мастацтваў, у 2007 годзе — Мінскі дзяржаўны лінгвістычны ўніверсітэт. Мае магістарскую ступень у галіне псіхалогіі, навуковае званне дацэнта ў галіне педагогікі.

Працавала на розных пасадах у Беларускім дзяржаўным універсітэце культуры і мастацтваў, Нацыянальным інстытуце адукацыі Міністэрства адукацыі Рэспублікі Беларусь, Рэспубліканскім інстытуце вышэйшай школы, Беларускім дзяржаўным універсітэце і інш.

У 2004-2007 гадах — загадчык кафедры міжнароднага супрацоўніцтва і сацыяльных камунікацый, кафедры маладзёжнай палітыкі Рэспубліканскага інстытута вышэйшай школы.

У 2007-2009 гадах вучылася ў дактарантуры Цэнтра даследаванняў беларускай культуры, мовы і літаратуры Нацыянальнай акадэміі навук Беларусі па спецыяльнасці «Этнаграфія, этналогія, антрапалогія». Абараніла доктарскую дысертацыю на тэму «Этнакультурныя працэсы ў гарадской сям'і беларусаў у апошняй трэці XX — пачатку XXI стагоддзяў».

У 2010-2011 гадах — першы прарэктар Рэспубліканскага інстытута павышэння кваліфікацыі Міністэрства працы і сацыяльнай абароны Рэспублікі Беларусь.

З 2013 года — галоўны рэдактар зборніка навуковых артыкулаў «Сучасная моладзь і грамадства» (навуковае спецыялізаванае выданне па сацыялагічных навуках і культуралогіі).

У 2019-2020 гадах з'яўлялася загадчыкам кафедры сацыяльнай камунікацыі факультэта філаофіі і сацыяльных навук Беларускага дзяржаўнага ўніверсітэта.

17 лістапада 2021 года Прэзідыум Вышэйшай атэстацыйнай камісіі Рэспублікі Беларусь прысвоіў ёй навуковае званне прафесара па спецыяльнасці «Гісторыя»По результатам экспертизы в Президиуме ВАК 17 ноября 2021 года присвоено ученое звание профессора... .

З'яўляецца аўтарам больш за 100 навуковых і навукова-метадычных артыкулаў, 5 вучэбных дапаможнікаў і 2 манаграфій. Падрыхтавала 1 кандыдата навук, кіруе падрыхтоўкай аспірантаў.

 Навуковыя інтарэсы 
 Тэарэтычныя і прыкладныя аспекты сацыяльных камунікацый;
 Даследаванне працэсаў камунікатыўнай адукацыі, прафесійнай камунікацыі, публічнай камунікацыі;
 Этналагічныя і этнасацыялагічныя даследаванні сям'і і шлюбу;
 Камунікацыйныя праблемы ўзаемадзеяння пакаленняў;
 Міжкультурныя камунікацыі і полікультурная адукацыя моладзі;
 Сацыяльныя тэхналогіі ў прафілактыцы асацыяльных з'яў, пагроз і рызык.

 Бібліяграфія 
 Калачова, І.І. Народныя традыцыі і звычаі выхавання: этнапедагагічная спадчына народаў Беларусі / І.І. Калачова. – Мінск : Нац. ін-т адукацыі, 1999. – 179 с.
 Калачова, І.І. Ад добрага кораня - добры парастак : этнапед. традыцыі беларусаў у выхаванні дзяцей: дапам. для педагогаў дашк. устаноў / І.І. Калачова. – Мінск : НМЦэнтр, 1999. – 124 с.
 Социальная педагогика: опыт слов.-справ. / под общ. ред. И.И. Калачёвой, Я.Л. Коломинского, А.И. Левко. – Минск, 2000.
 Калачёва, И.И. Молодёжь и поликультурное образование в высшей школе Беларуси: пособие для адм.-упр. кадров высш. шк. / И.И. Калачёва. – Минск: Тесей, 2003. – 158 с.
 Словарь социального педагога и социального работника / под общ. ред. И.И. Калачёвой [и др.]. - 2-е изд. - Минск, 2003.
 Калачёва, И.И. Семья в современном белорусском обществе: реалии и перспективы развития / И.И. Калачёва. – Минск: Респ. ин-т высш. шк., 2008. - 77 с.

Катэгорыя:Дактары гістарычных навук
Катэгорыя:Гісторыкі Беларусі
Катэгорыя:Нарадзіліся ў Поразаве
Катэгорыя:Этнолагі Беларусі
Катэгорыя:Выпускнікі Беларускага дзяржаўнага ўніверсітэта культуры і мастацтваў
Катэгорыя:Выкладчыкі БДУ